Prienų Labas GAS

Prienų „Labas GAS“ (anks. Prienai) – krepšinio klubas iš Prienų, besivaržęs Lietuvos krepšinio lygoje ir Karaliaus Mindaugo taurės varžybose.

Istorija 
1994 m. įkurtas Krepšinio sporto klubas „Prienai“, kurio ekipa nuo 1994 iki 2008 m. dalyvavo 16-oje LKAL (Lietuvos krepšinio A lygos) ir NKL (Nacionalinės krepšinio lygos) čempionatų. Tai – vienintelis klubas, nepraleidęs nė vieno antros pagal pajėgumą šalies lygos čempionato.

1999 ir 2009 m. Prienų ekipa tapo LKAL lygos čempionais, 2 – kartus vicečempionais, 2 kartus iškovojo bronzos medalius. Sporto centro salė, kur namų rungtynes žaidė komanda, buvo viena iš lankomiausių lygoje. 2011 m. lapkritį Prienų mieste atidaryta 1500 vietų sporto arena, kurioje tuo metu žaidė Prienų-Birštono „Vytauto“ komanda.

2009 m. tapo NKL čempionais ir pirmą kartą klubo istorijoje pateko į aukščiausią Lietuvos krepšinio lygą (LKL) bei iškovojo teisę žaisti Baltijos krepšinio lygoje BBL iššūkio taurėje. Debiutinis sezonas buvo sėkmingas – užimta 7 vieta LKL ir iškovotas BBL iššūkio taurės sidabras bei kelialapis į BBL Elito čempionatą.

2011 m. iškovojo LKL ir LKF (Lietuvos krepšinio federacijos) taurės bronzos medalius bei teisę atstovauti Lietuvai Europos taurės varžybose (Eurocup).

2011–2012 m. sezone tapo trečiąja Lietuvos komanda, debiutavusia Europos taurės varžybose. Paskutinėje lemiamoje kovoje po pratęsimo 89-86 nusileido Salonikų „Aris“ komandai bei nepateko į Top 16 etapą. Komanda namų rungtynes žaidė Kauno halėje.

2012–2013 m. sezone komanda vėl rungtyniavo Europos taurės varžybose, tačiau į Top 16 etapą nepateko. BBL finale prieniškiai nusileido Ventspilio „Ventspils“ klubui, o LKL mažajame finale – Klaipėdos „Neptūnui“. Po sezono pavadinimas pakeistas į Prienų „TonyBet“.

2014 m. laimėta Lietuvos krepšinio federacijos taurė. Pavadinimas pakeistas į „Prienus“. 2015 m. liepą pavadinimas pakeistas į Prienų–Birštono „Vytautas“. 

2008–2009 m. sezone „Rūdupis“ tapo NKL čempionu, bei laimėjo pereinamąją seriją dėl teisės žaisti LKL. Debiutiniame LKL sezone užimta 7-toji vieta.

2010–2011 m. sezonas tapo vienu sėkmingiausiu klubo istorijoje, iškovoti LKL ir LKF taurės bronzos medaliai.

2011–2012 m. sezone tapo trečiąja Lietuvos komanda, debiutavusia Europos taurės varžybose. Puikiai debiutavę prieniškiai, paskutinėje lemiamoje kovoje po pratęsimo 89-86 nusileido Salonikų „Aris“ komandai bei nepateko į Top 16 etapą. Dėl per mažai žiūrovų talpinančios Prienų arenos, komanda namų rungtynes žaidė Kauno halėje.

2012–2013 m. sezone komanda vėl rungtyniavo Europos taurės varžybose, tačiau į Top 16 etapą nepateko. BBL finale prieniškiai nusileido Ventspilio „Ventspils“ klubui, o LKL mažajame finale – Klaipėdos „Neptūnui“. Jau sezonui pasibaigus, klubas pakeitė pavadinimą į Prienų „TonyBet“.

2014 m. laimėta Lietuvos krepšinio federacijos taurė. Dar kartą pakeitė pavadinimą į „Prienus“.

2015 m. liepą pavadinimas pakeistas į Prienų–Birštono „Vytautas“.

2018 m. rugpjūtį klubas pasiekė susitarimą su nauju generaliniu partneriu – skrydžių kompensavimo bendrove „Skycop". Komandos pavadinimas pakeistas į Prienų „Skycop".

2019 m. rugpjūtį klubo nauju generaliniu rėmėju tapo statymų ir sporto lažybų bendrovė „CBet“. Komandos pavadinimas pakeistas į Prienų „CBet“.

2021 m. rugpjūtį nauju klubo generaliniu rėmėju tapo UAB „Labas GAS“, su kuria buvo sudaryta trejų metų trukmės bendradarbiavimo sutartis. Komandos pavadinimas pakeistas į Prienų „Labas GAS“.

2022 m. rugpjūčio 1 d. pranešta, kad Marius Milaševičius tapo naujuoju klubo direktoriumi.

2023 m. liepos 5 d. klubo vadovybė pranešė, jog dėl sudėtingos finansinės situacijos ir skolų, nuo 1994 m. gyvavęs Prienų krepšinio klubas skelbia bankrotą.

Pavadinimų kaita 
 1994–1998 m. – Prienų „Taupomasis Bankas“
 1999–2005 m. – Prienų „Prienai“
 2005–2012 m. – Prienų „Rūdupis“
 2012–2013 m. – Prienų „Prienai“
 2013–2014 m. – Prienų „TonyBet“
 2014–2015 m. – Prienų „Prienai“
 2015 m. – Prienų „Birštono Vytautas“
 2015–2018 m. – Prienų–Birštono „Vytautas"
 2018–2019 m. – Prienų „Skycop“
 2019–2021 m. – Prienų „CBet“
 2021–2023 m, – Prienų „Labas GAS“

Arena 

Prienų arena krepšinio rungtynių metu talpina 1500 žmonių.
Pirmosios oficialios krepšinio rungtynės buvo sužaistos 2011 m. lapkričio 4 d. Jose prieniškiai 81:56 įveikė Panevėžio „Techaso” krepšininkus.

Klubo pasiekimai

Treneriai 
  Virginijus Šeškus (2009–2014, 2015–2019)
  Tadas Stankevičius (2014–2015)
  Mantas Šernius (2019–2021)
  Marius Leonavičius (2021)
  Tomas Gaidamavičius (2022)
  Marius Kiltinavičius (2022–2023)

Nuorodos 
 BCPRIENAI.LT – oficialus klubo tinklalapis
 LKL.LT – informacija apie klubą 
 Oficiali Prienų „Labas GAS“ Facebook paskyra
 Oficiali Prienų „Labas GAS“ Instagram paskyra
 Oficiali Prienų „Labas GAS“ Twitter paskyra

Šaltiniai 

Lietuvos krepšinio klubai
Prienai